Gustavo enciklopedija

„Gustavo enciklopedija“ – lietuvių pažintinė-pramoginė laida vaikams, transliuojama per LRT televiziją. Laidos kūrėjas ir režisierius – žurnalistas Audrius Rakauskas. Jis ir vaidina, ir piešia, rašo tekstus, harmonizuoja muzikos kūrinius ir juos interpretuoja. Pirmoji „Gustavo enciklopedijos” laida išėjo 1999-aisiais.Edita Maželytė. A.Rakauskas į „Gustavo enciklopediją” įklimpo kaip musė į gintarą , „Respublika“, 2012 kovo mėn. 10 d.

DVD diskas išleistas 2006 m. gegužės 24 d. 2010 m. išleista knyga „Gustavo receptai“. 2014 m. laidos personažų pagrindu pastatytas filmas „Gustavo nuotykiai“.„Gustavo nuotykiai“ į kino teatrus pakvies užsienyje gyvenančius lietuvius, diena'.lt, 2014-10-17

 Turinys 

Pagrindinis laidų personažas – specialusis korespondentas Gustavas – mėgina išsiaiškinti pasaulio paslaptis, atskleisti tam tikrus gamtos reiškinius, paaiškinti iš kur kilo tam tikro daikto, vietovės arba reiškinio pavadinimas.

Be žurnalisto Gustavo laidoje yra ir daug kitų personažų, kaip profesorius Velykis Kalėdauskas-Kučys, nykštukas Benas, pusbrolis Gustavsonas iš Švedijos, Vandenų valdovas Neptūnas ir Debesų žmogus. Šių personažų vaidmenis atlieka Audrius Rakauskas. Kiti dalyviai – piešti (IT grafikos pagalba).

Programoje gausu humoro, pristatomi Gustavo kulinariniai receptai, atliekami linksmai interpretuojami muzikos kūriniai.Garbės ženklu „Nešk savo šviesą ir tikėk“ apdovanotas Andrius Rakauskas–Gustavas (video), alkas.lt, 2015 06 26

 Apdovanojimai 
Gustavo enciklopedija Geriausių laidų konkurse „Pragiedruliai“, kurį organizavo Lietuvos radijo ir televizijos komisija (LRTK) buvo pripažinta Geriausia 2005 metų televizijos laida vaikams, (LTV). 2012 metais „Gustavo enciklopedija” vedėjui bei kūrėjui Audriui Rakauskui įteikta Gailių klano premija ir sidabro medalis.

2015 m. už „Gustavo enciklopediją“ A. Rakauskui įteiktas Kultūros ministerijos apdovanojimas „Nešk savo šviesą ir tikėk“.Jovita Sukackaitė, „Gustavo enciklopedijos“ kūrėjui – Kultūros ministerijos apdovanojimas, diena.lt, 2015-6-25

 Šaltiniai 

 Nuorodos 
 Gustavo enciklopedijos aprašymas (LRT) 
 Gustavo enciklopedijos naujausių laidų peržiūra (LRT) 
 DVD disko aprašas 

Kategorija:Vaikų ir jaunimo žinynai
Kategorija:LRT laidos
Kategorija:Vaikų televizija